CELEX: 62004TN0199
Language: lv
Date: 2004-05-28 00:00:00
Title: Lieta T-199/04: Prasība pret Eiropas Savienības Padomi, ko Gul Ahmed Textile Mills Ltd iesniedza 2004. gada 28. maijā

28.8.2004   
            
            
               LV
            
            
               Eiropas Savienības Oficiālais Vēstnesis
            
            
               C 217/24
            
         Prasība pret Eiropas Savienības Padomi, ko Gul Ahmed Textile Mills Ltd iesniedza 2004. gada 28. maijā
   (Lieta T-199/04)
   (2004/C 217/44)
   Tiesvedības valoda: angļu
   Eiropas Kopienu Pirmās instances tiesā 2004. gada 28. maijā izskatīšanai ir iesniegta prasība pret Eiropas Savienības Padomi, ko cēla Gul Ahmed Textile Mills Ltd, Landi, Karači (Pakistāna), kuru pārstāv L. Ruessmann, lawyer, kas norādija adresi Luksemburgā.
   Prasītājas prasījumi Pirmās instances tiesai ir šādi:
   
               —
            
            
               atzīt par spēkā neesošu Padomes 2004. gada 2. marta Regulas (EK) Nr. 397/2004, ar ko nosaka galīgu antidempinga maksājumu attiecībā uz Pakistānas izcelsmes kokvilnas gultas veļas importu (1), 1. pantu tiktāl, ciktāl tas piemēro antidempinga maksājumu prasītājas precēm;
            
         
               —
            
            
               piespriest Padomei segt izdevumus.
            
         Pamati un galvenie argumenti:
   Prasītāja ir Pakistānas sabiedrība, kas ražo gultas veļu un eksportē to uz Eiropas Savienību. Attiecībā uz tās precēm piemēro antidempinga maksājumu, ko uzliek apstrīdētā regula. Savas prasības (atzīt regulu par spēkā neesošu) atbalstam prasītāja atsaucas uz sekojošiem argumentiem:
   
               —
            
            
               Regulas (EK) Nr. 384/96 (2) 5. panta 7. un 9. punkta pārkāpums un Pasaules Tirdzniecības Organizācijas Antidempinga vienošanās 5.1. un 5.2. panta pārkāpums, ciktāl tas attiecas uz pārbaudes ierosināšanu. Prasītāja apgalvo, ka iesniegums, pamatojoties uz kuru tika uzsākta pārbaude, bija acīm redzami nepilnīgs gan attiecībā uz tajā norādītajiem faktiem, gan attiecībā uz pamatojumu pārbaudes uzsākšanai;
            
         
               —
            
            
               acīm redzama kļūda novērtējumā, Regulas (EK) Nr. 384/96 2. panta 3. un 5. punkta un 18. panta 4. punkta pārkāpums un Pasaules Tirdzniecības Organizācijas Antidempinga vienošanās pārkāpums attiecībā uz normālās vērtības aprēķinu;
            
         
               —
            
            
               Regulas (EK) Nr. 384/96 2. panta 10. punkta, Pasaules Tirdzniecības Organizācijas Antidempinga vienošanās un 253. pantā noteiktā pienākuma norādīt pamatojumu pārkāpums saistībā ar ievedmuitas atmaksas korekciju, salīdzinot normālo vērtību un eksporta cenu;
            
         
               —
            
            
               acīm redzama kļūda novērtējumā, Regulas (EK) Nr. 384/96 3. panta pārkāpums un Pasaules Tirdzniecības Organizācijas Antidempinga vienošanās pārkāpums attiecībā uz būtisku zaudējumu esamību, kā arī attiecībā uz cēloniskās saiknes konstatēšanu starp iespējamo importa dempingu un varbūtējiem zaudējumiem.
            
         
      (1)  OV L 66, 4.3.2004., 1.lpp.
   
      (2)  OV L 56, 6.3.1996., 1. lpp.